สวิตซ์ที่นิยมใช้งานในอุตสาหกรรมนั้นสามารถแบ่งได้ตามหน้าที่การใช้งานได้ 5 แบบดังนี้
1) ทอกเกิลสวิตซ์ (Toggle switches) เป็นสวิตซ์ที่ทำงานด้วยคันโยก เพื่อควบคุมสถานะเปิดปิด หรือเส้นทางเดินของกระแสไฟฟ้า โดยอาจมีมากกว่า 2 สถานะได้ เช่น สวิตซ์ไฟส่องสว่างในอาคาร หรือ สวิตซ์ปรับความแรงของพัดลมเป็นต้น
2) สวิตซ์แบบปุ่มกด (Push button switches) เป็นสวิตซ์ที่ใช้ควบคุม2 ตำแหน่ง โดยมีทั้งแบบกดติดปล่อยดับ (Momentary) และ แบบกดแล้วคงสถานะไว้(Altenate)
3) ซีเล็คเตอร์สวิตซ์ (Selector Switches) เป็นสวิตซ์ที่ใช้ควบคุมทางของกระแสไฟฟ้าหลายตำแหน่ง มีลักษณะเป็นมือหมุน มักใช้ในการเลือกโหมดการทำงานของเครื่องจักร
4) ลิมิตสวิตซ์ (Limit switches) เป็นสวิตซ์ที่มีลักษณะเป็นก้านยื่นออกมา โดยสวิตซ์จะทำงานเมื่อมีส่วนที่เคลื่อนที่มาโดนก้านของสวิตซ์ ใช้เพื่อจำกัดระยะการเคลื่อนที่ของชิ้นส่วน ไม่ให้เลยเข้าไปในพื้นที่ที่ไม่ต้องการ
5) พร๊อกซิมิตี้สวิตซ์ (Proximity switches) เป็นสวิตซ์ที่ควบคุมการทำงานโดยใช้การเหนี่ยวนำของสนามแม่เหล็ก ใช้ในการตรวจสอบว่าวัตถุอยู่ในตำแหน่งที่ต้องการหรือยัง